MAGYAR TESTNEVELÉSI ÉS SPORTTUDOMÁNYI EGYETEM

EDZŐ ALAPKÉPZÉSI SZAK
MŰKORCSOLYA SPORTÁG

A sportági elmélet szóbeli (30 pont) és írásbeli (30 pont) vizsga témakörei 
1. A műkorcsolyázás kialakulása, hazai és nemzetközi története.
Mutassa be a sportág fejlődésének főbb állomásait, valamint a magyar műkorcsolyázás kiemelkedő alakjait és eredményeit!
2. Az egyéni és páros műkorcsolya alapvető szabályai.
Mutassa be az egyéni és páros műkorcsolyázás sajátosságait, valamint a versenyprogramok és az értékelés alapjait!
3. A jégtánc és szinkronkorcsolya alapvető szabályai
Mutassa be a jégtánc és a szinkronkorcsolyázás sajátosságait, valamint a versenyprogramok és az értékelés alapjait! 
4. Az első jégre lépéstől a versenysportig.
Mutassa be, milyen szempontokat tart fontosnak a korcsolyázás megszerettetésében, az alapok elsajátításában és a versenysport felé vezető folyamatban!
5. A műkorcsolyázáshoz szükséges legfontosabb kondicionális képességek és fejlesztésük eszközei.
Mutassa be, mely kondicionális képességeket tartja meghatározónak a műkorcsolyázásban, és hogyan fejlesztené ezeket különböző életkorú és felkészültségű sportolóknál! Ismertesse a szárazföldi felkészítésben alkalmazható főbb eszközöket és felhasználásuk lehetőségeit!
6. Alaplépések, bonyolult lépések és fordulatok a műkorcsolyázásban.
Ismertesse a főbb lépéseket és fordulatokat, azok technikai jellemzőit, valamint az élhasználat és a helyes testtartás jelentőségét!
7. Ugrások és forgások a műkorcsolyázásban.
Mutassa be az ugrások és forgások főbb típusait, alapvető technikai jellemzőit és megkülönböztetésük szempontjait!
8. A műkorcsolyázás versenyrendszere és szervezeti felépítése.
Mutassa be egy választott szakág hazai és nemzetközi versenyrendszerét, korcsoportjait, valamint a sportágat irányító hazai és nemzetközi szervezetek szerepét!
9. Az edző szerepe és feladatai a sportolók felkészítésében.
Mutassa be az edző legfontosabb feladatait, a sportolókkal és a szülőkkel való együttműködés jelentőségét, valamint azt, hogy Ön szerint milyen tulajdonságokkal rendelkezik egy jó edző!
10. A gyermekek és fiatalok sportolásának jelentősége.
Mutassa be a rendszeres sportolás testi, lelki és közösségi fejlődésre gyakorolt hatását, valamint a műkorcsolyázás szerepét az egészséges életmód és a kitartás kialakításában!

Gyakorlati vizsga feladatai (90 pont):
1. gyakorlat: előre és hátra koszorú váltott irányba, lendülettel

2. gyakorlat: duplahármasok bemutatása előre és hátra, valamint kettő darab egylábas három bonyolult lépésből álló blokk bemutatása. A kettő blokkban csak egy bonyolult lépés ismételhető.

3. gyakorlat: fél perces önálló koreográfia bemutatása, mely tartalmaz legalább 3 lépést és/vagy fordulatot, egy forgást, egy ugrást és egy kitartott elemet. 
